
Z A P I S N I K
2. sjednice Vijeća učenika Osnovne škole Jakovlje

Dnevni red:

1. Usvajanje zapisnika sa 1. sjednice Vijeća učenika održane 16.10.2025.
1. Utvrđivanje prisutnih članova Vijeća učenika po razrednim odjelima
1. Analiza uspjeha u učenju i odgoju
1. Upoznavanje učenika s radovima na školi i organizacijskim promjenama  
1. Davanje prijedloga organima upravljanja o poboljšanju uvjeta rada škole
1. Razno.
Nazočni:  popis
Ad 1) Ad 2) Moderatorica današnje sjednice Vijeća učenika, pedagoginja Doroteja Solenički, pozdravila je prisutne članove  i upoznala ih s dnevnim redom. Članovima je podijelila potpisnu listu i na taj način utvrdila broj prisutnih članova. Članovi se slažu s dnevnim redom, upoznati su sa zapisnikom 1. Sjednice Vijeća učenika te je zapisnik jednoglasno prihvaćen.
Ad 3) Vijeće učenika razgovara o učenju i ocjenama u razrednim odjelima. Nema većih problema niti učenika s mnogo negativnih ocjena. Pedagoginja je učenike izvijestila kako je najviše negativnih ocjena iz predmeta matematika, fizika, povijest, engleski jezik te biologija i kemija. Na upit o zadovoljstvu obradom nastavnog sadržaja, učenici nemaju većih primjedbi. Također, pedagoginja je učenike upozorila na neprimjerena ponašanja koja se učestalo ponavljaju, a to su ostavljanje nereda u školskom autobusu, uzimanje ključeva d ormarića učenicima nižih razreda, nedonošenje školskih papuča i ispisivanje neprimjerenih izraza po školskom wc-u.  
Ad 4) Sjednici je prisustvovala i ravnateljica škole koja je upoznala učenike s radovima koji će se, idućih mjeseci, odvijati na zgradi škole te o mogućim organizacijskim promjenama (izvođenje nastave u različitim učionicama). Također, učenici su upoznati s načinom organizacije i izvođenja nastave tijekom provedbe nacionalnih ispita. Učenici 4. razreda će, u tjednu kada se pišu nacionalni ispiti, nastavu imati u jutarnjoj smjeni, a učenici 8. razreda će nastavu imati u jutarnjoj smijeni samo onih dana kada će se pisati nacionalni ispiti. 
Ad 5) Učenici su prilikom dobivanja pozivnice za 2. Sjednicu Vijeća učenika upućeni u dnevni red te su  dobili zadatak s razredom razgovarati o prijedlozima poboljšanja uvjeta rada škole koje će iznijeti na sjednici Vijeća učenika. Predstavnici učenika iz područne škole Kraljev Vrh su ukazale na učestalo uništavanje školskog dvorišta, a ravnateljica je najavila mogućnost postavljanja nadzornih kamera radi bolje kontrole. 
Ad 5) Razno – predstavnici imaju dužnost prenositi informacije sa Vijeća učenika u svoje razredne odjele i obrnuto. 
Sjednica je završila u 13:10 sati.
 
Zapisničar:	
Pedagoginja
_______________________
Doroteja Solenički, mag. paed.
